《留题天台香积寺，为乡僧印秋海赋》
元代·张昱

花界追寻一榻凉，破除烦恼是禅房。慢挥大扇消长日，共倒深杯说故乡。

万事到头成画虎，百年束手共亡羊。明朝马首劳瞻望，此别人间更渺茫。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。